# Iustitia Europa

Iustitia Europa 2024ko ekaineko Europako hauteskundeetara aurkeztu zen hautagaitza espainiar bat da. 27.563 bozka lortu zituzten (%0,15) eta horrenbestez ez zuten eserlekurik lortu Europako Parlamentuan.

## Definizio politikoa

Espainian 34 hautagaitza aurkeztu ziren Europako hauteskundeetara. Iustitia Europa "antiglobalista eta antisistema" bezala autodefinitzen diren artean zegoen, eta analista politikoek ultraeskuinean kokatu zuten Vox, Se Acabó la Fiesta, Frente Obrero eta Falange alderdiekin batera.
2024ko Europako hauteskundeotan, Fronte komuna osatu zuten Alternativa Democrática Nacional (Portugal) eta Umanitá E Ragione (Italia) alderdiekin. Euskal Herrian, Izan Auzokrazia alderdiaren babesa jaso zuten.

## Kideak

Bere hautagai nagusia, Luis Maria Pardo, COVID-19 pandemiaren krisialdian egin zen ezagun, Administrazio Publikoek hari aurre egiteko hartutako neurriak kritikatzeagatik.
Beste kide batzuk:
* Manuel Tinoco: 2024ko ekainean Espainian nekazariek egin zituzten protesta handien buruetako bat (Movimiento Rural Español).
* Roberto San Antonio: terapia naturalen defentsaren aldeko elkartearen lehendakaria, Monica Garcia Gomez osasun ministroaren aurkako kereila sartu zuen.
* Inmaculada Jaen, Liberum abokatu elkartekoa.

## Helburuak

Helburu nagusien artean:
* Nazio Batuen Erakundearen Garapen Jasangarrirako Helburuei (2030 agenda) kontra egitea.
* NATOren belizismoari, Europar Batasunaren politika eta estrategiei aurre egitea.
* Botere ezkutuen konspirazioak azaleratzea eta kontra egitea.
* Munduko Osasun Erakundeak "askatasunaren aurka" hartutako erabakiak salatzea, eta Espainiako herritarren datuak ez eskuratzea.
* Eskudirua sustatzea, txanpon digitalen hedapena eragotziz, populazioaren kontrola areagotuko luketela egotzita.
* Herritarren komunikazio eta informazio kanalak sortzea.
2024ko hauteskundeetan Europako Parlamentuan eserlekurik lortu ez arren, Iustitia Europa alderdiak helburu hauek sustatzeko lanean jarraitzeko asmoa baieztatu zuten.

## Erreferentziak

* ↑ (Gaztelaniaz) «El PACMA manda entre los minoritarios pero sigue sin entrar en un Parlamento y el Frente Obrero dobla a Izquierda Española» ELMUNDO 2024-06-09 (Noiz kontsultatua: 2024-10-09).
* ↑ (Gaztelaniaz) «El CGPJ inadmite los recursos de Hazte Oír y Iustitia Europa contra la autorización a Begoña Gómez para acceder al juzgado por el garaje» La Vanguardia 2024-07-24 (Noiz kontsultatua: 2024-10-09).
* 1 2 3 4 (Gaztelaniaz) «El parto múltiple de la ultraderecha» El Plural 2024-06-03 (Noiz kontsultatua: 2024-10-09).
* 1 2 3 4 (Gaztelaniaz) Ondarra, Marcos. (2024-01-24). «Un nuevo partido impulsado por abogados irá a las europeas para acabar con la Agenda 2030» THE OBJECTIVE (Noiz kontsultatua: 2024-10-09).
* ↑ (Gaztelaniaz) iustitiaeuropa. (2024-02-04). «IUSTITIA EUROPA EN BILBAO y DONOSTIA» IUSTITIA EUROPA (Noiz kontsultatua: 2024-10-09).
* ↑ (Gaztelaniaz) «En España, los 'outsiders' se lanzan a captar el descontento» euronews 2024-05-28 (Noiz kontsultatua: 2024-10-09).
* 1 2 3 (Gaztelaniaz) Masdeu, Joan. (2024-06-01). «Qué es Iustitia Europa, el partido antiglobalista que se presenta a las europeas» e-noticies.es (Noiz kontsultatua: 2024-10-09).
* ↑ (Gaztelaniaz) Iustitia Europa tiene 27.407 razones para continuar defendiendo los Derechos Humanos y las Libertades Públicas. – Iustitia. 2024-06-10 (Noiz kontsultatua: 2024-10-09).

## Kanpo estekak

* Datuak: Q125882531